Dragi vršnjaci,

zovem se Emanuela i pišem ekološko pismo u nadi da će ga što više djece pročitati. Možda kada pročitaju ovo pismo prestanu zagađivati okoliš, možda shvate koliko je to sve štetno za normalan i zdrav život u budućnosti.

Ovaj članak ću započeti s uništavanjem biljnih i životinjskih vrsta, izumiranjem biljnih i životinjskih vrsta do kojih dolazi negativnim utjecajem čovjeka na prirodu. U konačnici ugrožava živote ljudi na planeti Zemlji. Ljudi su ti koji su zaslužni za uništavanje biljnih i životinjskih vrsta. Čovjek je uništio šume, zagadio rijeke, istrijebio ribu iz oceana kako bi došao do svog cilja. Ali jedno svi ljudi zaboravljaju, a to je da samo priroda omogućava razvoj čovječanstva. Mi ljudi samo ugrožavamo tu prirodu. Navodi se da bi do milijun vrsta životinja moglo izumrijeti i to sve zbog čovjekove nebrige za prirodu. Kada čujem o uništavanju biljnih i životinjskih vrsta, bude mi nekako neugodno jer moram priznat da i ja nekad bacim nešto na cestu umjesto u kantu. Mislim da bi svi ljudi trebali malo više brinuti o biljnom i životinjskom svijetu. Taj svijet polako nestaje, a s njim nestat ćemo i mi ljudi.

Sada prijeđimo na požar u Australiji koji se dogodio 2019. godine. Požar je poznat i pod nazivom Crno ljeto. To je bilo razdoblje neobično intenzivnih požara u Australiji. U požaru je stradalo gotovo 3 milijarde životinja . Vatra je poharala sve australske savezne države. Sisavci ,gmazovi, ptice i žabe stradale su u plamenu ili od gubitka staništa. Tijekom vrhunca krize u siječnju znanstvenici su procijenili da je 1.25 milijardi životinja stradalo. Životinje su izgubile barem 30% staništa u šumama. Oko 445 ljudi je umrlo u požaru, na tisuće ih je hospitalizirano. Uzrok požara je klimatska kriza, a ne curenje plina iz tla. Izgorjelo je oko 6 300 000 hektara šume, uništeno preko 2.500 zgrada. Koale su možda čak najugroženije vrste životinja trenutno u Australiji. Moguće je da je izumrlo 10.000 koala. Trenutno se situacija požara u Australiji smirila. Za okoliš spremna sam dosta toga učiniti kao što bismo svi i trebali. Nadam se da će vas ovaj članak potaknuti da brinete o okolišu i zaštiti životinja.